    Bí a ti padà dé Àjùlé ọ̀run tí a ṣí fìlà àìrí orí wa, tí ìyá Adéforítì wá tí Adéforítì ń jíṣẹ́ fún un, ni ọkùnrin arẹwà aláṣọ funfun kan wọlé, àṣé ìránṣẹ́ Olódùmarè ni bí ó ti wọlé ni a ri i tí ó ba adéforítì sọ̀rọ̀ ní èdè tí àwa kò gbọ́, àfi ìgbà tí ó sì máa jáde tí ó ju ọwọ́ sí apá kan báyìí tí a déédéé wo ibi tí ó ju ọwọ́ sí tí a rí ogunlọ́gọ̀ ohun èlò iṣẹ́. Ìgbà tí ó lọ tan ni Adéforítì sọ fún wa tí ó wí pé ìránṣẹ́ Olódùmarè ni àti pé ṣe ni ọba ọ̀run ránṣẹ́ wá sọ fún òun pé òun kò gbọdọ̀ jẹ́ kí àwọn lébìrà tí òun mú ti ọ̀run Àpáàdì wọ̀n-ọnnì dé ibi ilé Ìgb éga-ọ̀run rárá nítorí ìrańṣẹ́ Èṣù kò gbọdọ̀ dé sákání Ọlọ́runn ọba. Ó tún wí pẹ̀lú pé gbogbo àwọn ohun èlò tí a rí wọ̀n-ọnnì, Ẹlẹ́dàá ló fi wọ́n ránṣẹ́, àwọn ni idá ìṣẹ́gun, àáké ìṣẹ́gun, ọkọ́ ìṣẹ́gun, akeǹgbè ìṣẹ́gun. Ó wí pẹ̀lú pé nísisì yìí tí òun ti rí ohun èlò wọ̀n-ọnnì a kò ní ba òun lọ síbẹ̀ ní ọjọ́ kejì kí á wá lọ wòran.
    Bi a ti pada de Ajule orun ti a si fila airi ori wa, ti iya Adeforiti wa ti Adeforiti n jise fun un, ni okunrin arewa alaso funfun kan wole, ase iranse Olodumare ni bi o ti wole ni a ri i ti o ba adeforiti soro ni ede ti awa ko gbo, afi igba ti o si maa jade ti o ju owo si apa kan bayii ti a deedee wo ibi ti o ju owo si ti a ri ogunlogo ohun elo ise. Igba ti o lo tan ni Adeforiti so fun wa ti o wi pe iranse Olodumare ni ati pe se ni oba orun ranse wa so fun oun pe oun ko gbodo je ki awon lebira ti oun mu ti orun Apaadi won-onni de ibi ile Igb ega-orun rara nitori iranse Esu ko gbodo de sakani Olorunn oba. O tun wi pelu pe gbogbo awon ohun elo ti a ri won-onni, Eledaa lo fi won ranse, awon ni ida isegun, aake isegun, oko isegun, akengbe isegun. O wi pelu pe nisisi yii ti oun ti ri ohun elo won-onni a ko ni ba oun lo sibe ni ojo keji ki a wa lo woran.